Faapuupuu le mataupu:  O Kevin Rebbie, 56 tausaga, mai Limerick Township, Pennsylvania, na puʻea faapagota ina ua maua e se teineitiiti e 15 tausaga le matua se mea pueata natia i lona faletaele lea na mafai e leoleo ona toe maua mai ai le tamāloa. Na puʻea faapagota se tamāloa mai Pennsylvania ina ua tuuaʻia o ia i le faia o uiga lē mamā tau feusuaʻiga i se teineitiiti i lona fale mo le fā tausaga, ma pueina le ata o le teineitiiti, lea ua 15 nei ona tausaga, ma isi i se meapueata natia i totonu o se faletaele. Na taʻua e le Ofisa o le Loia a le Itumalo o Montgomery, o Kevin Rebbie, 56 tausaga, mai le itumalo o Limerick, o loo feagai ma moliaga e tele, e aofia ai le faia o ni faiga lē mamā, feusuaʻiga lē tatau ma se tamaitiiti, faiga faatalitane i tamaiti, ma le solia o le tulaga faalilolilo. Na amataina le suʻesuʻega ina ua maua e se teineitiiti e 15 tausaga le matua se mea pueata natia i lalo o le pesini i totonu o se faletaele i lona fale i Limerick Township ia Mati, e tusa ai ma le au moliaga. Na ia taʻu atu i le ʻau suʻesuʻe, e tele tausaga o vaavaai atu Rebbie iā te ia a o laʻei ese o ia, ma taimi na ia manatu ai o loo moe o ia. Na ia taʻua foʻi e faapea, talu mai lona iva o ona tausaga seʻia oo i le 13 o ona tausaga, sa masani ona sau Rebbie i totonu o lona potu a o moe o ia ma faileagaina o ia, e tusa ai ma le upega tafaʻilagi a Philly.com. Na maua e le ʻau suʻesuʻe le 41 o vitiō mai i le mea puʻeata natia lea na aofia ai ata o le teineitiiti ma isi a o faaaogā le faletaele, ma e 34 ata na faaalia ai tagata na aafia a o fai a latou taʻele. Na taʻua e le ʻau moliaga, na tuu e Rebbie i luga o lana komepiuta ia vitiō, o nisi o vitiō na aofia ai ata vavalalata o vaega o le tino o tamaiti, ina ia toe matamata ai i se taimi mulimuli ane. E tusa ai ma faamatalaga a le itu a leoleo, e tolu pe fā tausaga na puʻeina ai nei vitiō. Na taʻutino Rebbie i le pueina o ata o le tele o tagata na aafia, e aofia ai ma isi tamaiti, ae na ia faatauina faapitoa le mea pueata ina ia mafai ai ona ia pueina le tagata ua 15 nei tausaga le matua a o leʻi ofuina ona ofu ma taele, e tusa ai ma le Pottstown Mercury. 'Ou te manatu e matuā mataʻutia lava... aemaise lava mo se tamaitiiti laʻitiiti pe a manatu o loo iai i le maota paia o lo latou aiga, o loo feagai ma tausaga o le talavou, ona faaleagaina i le auala na faaleagaina ai lenei tamaʻitaʻi talavou, ua sili atu i lo le mea e mataʻutia. E lē mafai ona malamalama i ai,' o le tala lea a le alii leoleo o Limerick, o William Albany i le...
Ua puʻea faapagota Kevin Rebbie, 56 tausaga, mai i Limerick Township, Pennsylvania. O loo tuuaʻia o ia i le faia o uiga lē mamā i se teineitiiti i lona fale ma pueina lona ata i totonu o le faletaele. Na fai mai foʻi le teine na vaavaai atu Rebbie iā te ia a o leʻi ofuina ona ofu ma pe a ia manatu o loo moe o ia. Na maua e le ʻau suʻesuʻe le 41 o vitiō, ma e 34 o vitiō na faaalia ai tagata na aafia a o fai a latou taʻele. Na taʻua e Rebbie, na ia faatauina faapitoa le mea pueata ina ia matamata ai i le teineitiiti e 15 tausaga le matua, ae na ia puʻeina foʻi isi tagata na aafia i le ata. O loo taofia Rebbie i se tupe e $500,000 e tatala ai o ia i tua ma o le a tulaʻi i luma o le faamasinoga i le aso 1 o Me.